張瑄 (正統進士)

張瑄（），字廷璽，南直隸應天府江浦縣人，明朝政治人物。七月初七日生。

 生平 
正統六年（1441年）辛酉科應天鄉試第十二名，正統七年（1442年）聯捷進士，授刑部四川司主事，丁憂服闋，景泰二年（1451年）四月復除原職。歷陞刑部署郎中事員外郎，有能聲。景泰四年（1453年）二月出任吉安知府。天順四年（1460年）九月擢廣東右布政使《大明英宗睿皇帝实录卷之三百十九》：天順四年九月，升直隸揚州府知府王恕為江西右布政使，吉安府知府張瑄為廣東右布政使，福建布政司右參政劉讓為本司右布政使，戶部郎中徐敬為福建右參政。。成化四年（1468年）四月進左布政使，八年（1472年）九月升任都察院右副都御史、巡撫福建，十年六月改河南巡撫，十三年四月以河南水災，奏舉見行救荒十事，八月赴京，詔理都察院事。十四年三月升南京刑部左侍郎，九年秩满，十八年八月升為本部尚書。成化二十三年（1487年）正月以考察被令冠帶閑住。孝宗弘治七年九月卒，享年七十八《明史》（卷160）：張瑄，字廷璽，江浦人。正統七年進士。授刑部主事，歷郎中，有能聲。景泰時，賜敕為吉安知府。俗尚巫，迎神無休日。瑄遇諸途，設神水中。俄遘危疾，父老皆言神為祟，請復之。瑄怒，不許，疾亦愈。歲大饑，陳牒上官，不俟報，輒發廩振貸。居八年，用薦擢廣東右布政使。廣西賊莫文章等越境陷連山，瑄擊斬之。又破陽山賊周公轉、新興賊鄧李保等。既而大藤峽賊頻陷屬邑，瑄坐停俸。成化初，韓雍平賊，錄瑄轉餉勞，賜銀幣，給俸如初。瑄按行所部，督建預備倉六十二，修陂塘圩岸四千六百，增築廣州新會諸城垣一十二。民德瑄，惟恐其去。既轉左布政使，會滿九載，當赴京，軍民相率乞留。巡撫陳濂等為之請，乃仍故任。《明孝宗敬皇帝实录卷之九十二》：弘治七年九月，南京刑部尚书致仕张瑄卒。瑄字廷玺，应天府江浦县人。正统七年进士，授刑部四川司主事，转员外郎、郎中，擢吉安府知府，赐敕遣之。被荐，升广东右布政使，逾九年始转左布政使，寻进都察院右副都御史、巡抚福建。后自南京刑部左侍郎进本部尚书。瑄美髭髯，善词章，居官务循故事。在吉安能断狱讼，禁刁俗，巡抚都御史韩雍威望烜赫，郡县皆望尘罗拜，瑄事之以礼，雍亦重之。在广东十二年，时地方多盗，瑄等皆坐戴罪杀贼，而雍复受命来提督军务，瑄事之甚恭，人以为不如吉安时。然廉静守法，有足多者。在福建亦能弭盗赈饥，导化风俗。尝议事至京，因上安插流民等十八事，所司多议行之。在南京九年，断狱多平允，至是卒，年七十八，赐祭葬如例。论者谓瑄居官可取，晚年性度颇失之宽云。。

著作
所著有《香泉稿》《凝清集》《闽汴纪巡录》《南征录》《安拙类稿》《观庵集》等。

 家族 
曾祖張日宣，元滁州教諭。祖父張克遜。父張俊民，曾任德清知縣。嫡母鄭氏，繼母朱氏，生母黄氏。具慶下。娶吳氏，繼娶潘氏《天一阁藏明代科举录选刊·登科录》（《正統七年进士登科录》）。子張絅，國子生。

参考文献

Category:明朝吉安府知府
Category:明朝廣東布政使
Category:明朝福建巡抚
Category:明朝河南巡抚
Category:南京刑部侍郎
Category:南京刑部尚書
Category:江浦人
X
Category:明朝刑部主事
Category:明朝刑部郎中
Category:明朝右副都御史